# data[].attributes.body
Expressjónismi er listastefna sem fram kom seint á 19. öld og náði hápunkti sínum snemma á 20. öld, sérstaklega í Þýskalandi. Stefnan var í raun og veru uppreisn gegn raunsæi og impressjónisma og í stað þess að reyna að fanga hinn ytri heim vildu listamennirnir sýna innri tilfinningar, skynjun og persónulega upplifun í verkum sínum (Unansea, e.d.).

Þetta kom fram í öfgakenndri tilfinningatjáningu, sterkum litum og skekktum formum í myndlist, en einnig í bókmenntum þar sem áhersla var lögð á tilfinningar, huglægni og upplifun einstaklingsins (Literature Times, 2022)

# data[].attributes.body
Ljóðið Sorg eftir Jóhann Sigurjónsson er talið vera eitt af fyrstu expressjónísku ljóðunum á íslensku og sýnir skýr einkenni stefnunnar. Í ljóðinu er lögð áhersla mikil á innri tilfinningar, dramatískt myndmál og táknræna framsetningu.

# data[].attributes.body
Jóhann Sigurjónsson (1880–1919) var eitt helsta leikskáld landsins á fyrri hluta 20. aldar. Fæddur á Laxamýri og uppalinn við sveitastörf, sem höfðu mikil áhrif á efni og andrúmsloft ritverka hans. Jóhann stundaði nám í Reykjavík og síðar í Kaupmannahöfn, þar sem hann ætlaði sér upphaflega að gerast dýralæknir, en sneri sér svo fljótt að ritstörfum (Leikminjasafn Íslands, 2020).

Hann samdi alls sex leikrit og er best þekktur fyrir verkin Fjalla-Eyvind og Galdra-Loft, sem fjalla um togstreitu mannsins við samfélag, náttúru og eigin blekkingar. Verk hans vöktu mikla athygli bæði á Íslandi og víða erlendis (Leikminjasafn Íslands, 2020).

Þrátt fyrir stutt líf hafði Jóhann Sigurjónsson mikil áhrif á íslenskan leikritaskáldskap og telst vera einn af frumkvöðlum listarinnar (Leikminjasafn Íslands, 2020).

# data[].attributes.body
Ljóðið er fullt af kröftugu og dökku myndmáli sem dregur fram sterkar tilfinningar. Til dæmis:

„Í dimmum brunum vaka eitursnákar,

og nóttin aumkvast yfir þínum rústum.“

Hér eru notuð tákn eins og "eitursnákar" og "rústir" til að koma fram tilfinningum um ógn og eyðileggingu.

# data[].attributes.body
Frá upphafi ljóðsins kemur strax tilfinningaleg tjáning. Ljóðið hefst á ákalli sem undirstrikar dramatík:

„Vei, vei, yfir hinni föllnu borg!“

Þetta upphaf vekur strax tilfinningu um hörmungar og ótta, sem er dæmigert fyrir expressjónisma.

# data[].attributes.body
Í ljóðinu eru áberandi andstæður sem skapa spennu og draga fram tilfinningalega streitu:

„Sól eftir sól hrynja í dropatali

og fæða nýtt líf og nýja sorg.“

Þessi lína sýnir hvernig ljósið (sólin) tengist bæði lífi og sorg, sem undirstrikar dregur fram bæði jákvæðar og neikvæðar tilfinningar

# data[].attributes.body
Expressjónismi í bókmenntum: skilgreining, undirstöðu-lögun, rithöfundar expressjónískum. (n.d.). Unansea.
https://is.unansea.com/expressjonismi-i-bokmenntum-skilgreining-undirstoedu-loegun-rithoefundar-expressjoniskum/

Jón Gunnar Þorsteinsson. (2009, 26. mars). Hvað er expressjónismi? Vísindavefurinn. https://visindavefur.is/svar.php?id=23768

Expressionism in literature and its characteristics. (n.d.). Literature Times. https://literaturetimes.com/expressionism-in-literature-and-its-characteristics/

Leikminjasafn Íslands. (e.d.). Jóhann Sigurjónsson. Sótt af
https://leikminjasafn.is/news/24/7/Jóhann-Sigurjónsson/d,News_events

# data[].attributes.body
Ljóðið Sorg eftir Jóhann Sigurjónsson er gott dæmi um expressjóníska ljóðagerð þar sem áhersla er lögð á innri tilfinningar, sterkt myndmál, og andstæður sem skapa djúpar tilfinningar. Þessi einkenni gera ljóðið að áhrifaríku verki sem grípur lesandann